open-index/open-wikipedia-markdown huggingface dataset:
Uli Hoeneß

**Ulrich «Uli» Hoeneß** (født 5. januar 1952 i Ulm, Baden-Württemberg) er en tysk tidligere fotballspiller og president for klubblaget .

Han er bror til Dieter Hoeneß. 

Som spiller startet han i VfB Ulm, men dro senere til FC Bayern München, hvor han ble i 8 år, fra 1970 til 1978. Han spilte som amatør i Bayern München, for å kunne delta i OL i München i 1972 på . Deretter spilte han for FC Nürnberg fra 1978 til 1979. 1972&ndash;1976 spilte han på . Hoeneß hadde en meget suksessrik karriere, og i løpet av 250 kamper i Bundesligaen scoret han 86 mål.

I 1982 var han den eneste overlevende i et flystyrt, som resulterte i tre dødsfall.

Uli Hoeneß ble 13. mars 2014 i Landgericht München II dømt til tre og et halvt års fengsel for skatteunndragelse. Det dreide seg om mer enn 28,5 millioner euro i manglende skatteinnbetalinger. Dagen etter meddelte han at han ikke ville anke dommen.

Etter sonet fengselsstraff, ble han valgt igjen til president av FC Bayern München i 2016. Han stilte ikke til gjenvalg i november 2019.

## Referanser


## Eksterne lenker
* 
* 
*
Kanal

**Kanal** har flere betydninger:

* **Kanal:**  Annet ord for *Passasje*, for eksempel brukt om kjølevannskanal i forbrenningsmotor eller annen mekanisk innretning. Også om tårekanalene
* Kanal (vannvei)
* Radiokanal
* Kommunikasjonskanal
Radiokanal

**Radiokanal** er et uttrykk som benyttes både i kringkasting og i generell radioterminologi. Den egentlige betydningen henviser til en fastsatt frekvenstildeling fra offentlige myndigheter, og da vanligvis som en duplekskanal, en kombinasjon mellom sende- og mottakerfrekvens mellom to stasjoner, slik at begge stasjoner kan føre kommunikasjon uten avbrudd.

En radiokanal kan også være en simplekskanal der flere enkeltfrekvenser inngår i en kanalplan og der sende- og mottaksfrekvens er den samme.

Kringkastingstasjoner kan også omtale som radiokanaler. Dette skyldes at mange britiske og amerikanske radio- og fjernsynstasjoner har ordet i sitt navn, f.eks. *Channel One, Channel Two, Channel 3, Channel 4* osv. I denne betydningen henviser ordet kanal ikke til en bestemt frekvenskombinasjon, men til radiostasjonen som mediainstitusjon.
The Spectacle

**The Spectacle** var et punk/hardcore/metalband fra Bodø i Nordland. De eksisterte fra 2000 til 2006.

## Historie
The Spectacle oppsto i Bodø høsten 2000. Medlemmene i bandet hadde vært aktive i musikkmiljøet i Bodø fra midten av 90-tallet med å spille i band, arrangere konserter, lage fanziner og "politisk" aktivisme. The Spectacle oppsto da forløperen Nagazaki ble oppløst og et par av medlemmene bestemte seg for å fortsette, si opp dagjobbene sine og gjøre det nye bandet til et nærmest fulltidsprosjekt. The Spectacle var hele veien tro mot "gjør-det-selv" idealene i punken, de gav ut platene sine selv, booket turnéer selv og spilte (med noen få unntak) konserter med fri aldersgrense. Alle medlemmene i The Spectacle var (og de fleste er fortsatt) veganere eller vegetarianere. Bandet var nært knyttet til det amerikanske anarkistiske punkkollektivet CrimethInc, som blant annet gav ut CD-versjoner av bandets to album. The Spectacle turnerte Europa flere ganger og var dessuten på en omfattende turné i USA sammen med det amerikanske punk/crustbandet Requiem. I september 2003 ble bandet invitert til å delta i programmet Lydverket på NRK. Bandet takket nei, noe som skapte en del debatt i lokalpressen og i musikkmiljøet i Bodø. The Spectacle holdt sin siste turné i mai og juni 2006, hvor de hovedsakelig spilte i Skandinavia og Nord-Europa. Den siste konserten spilte de for et fullsatt «Sinus» fredag den 9. Juni 2006 i hjembyen Bodø. Nesten ett og et halvt år senere, under Bodø Hardcore Festival #10, høsten 2007 spilte fem av medlemmene en enkeltstående konsert.

Jørgen Larsen flyttet til Oslo og fortsatte i indiebandet Lukestar. Kjetil Jensen fortsatte en liten stund som vokalist med sideprosjektet sitt Beyond The Fences, og senere som trommeslager for det amerikanske indiebandet Mount Eerie før han startet opp soloprosjektet The Well In Hell. Endre Njøs ble medlem i Kollwitz og Martin Bowitz og Torbjørn Hafnor ble med i Cold Mailman.

Etter at bandet ble oppløst så ble begge deres fullengde-album trykt opp i nye opplag av to ulike amerikanske plateselskap, henholdsvis P. W. Elverum & Sun og Scenester Credentials. Dette var eksklusive og forseggjorte vinylutgaver som supplerte de norske vinylutgavene.

Den 21. august 2011 ble I, Fail kåret av Morgenbladet til å være norgeshistoriens 92. beste plate gjennom tidene

Navnet The Spectacle er inspirert av boka *[[The Society of the Spectacle]]* av den franske situasjonisten Guy Debord, utgitt i 1967.

## Medlemmer
* Andreas Bakkemo – vokalist
* Endre Njøs – gitarist 
* Jørgen Smådal Larsen – gitarist 
* Martin Bowitz – bassist 
* Torbjørn Hafnor – gitarist
* Kjetil Jensen – trommeslager

## Diskografi
* *The Spectacle*, 10" EP (Smart Patrol Records. 2002)
* *Rope or Guillotine*, LP/CD (Smart Patrol Records/CrimethInc. 2004), 9 spor
* *[[I, Fail]]*, 2xLP/CD (Smart Patrol Records/CrimetInc. 2005)
* *Two song* 7" SINGEL (Smart Patrol Records 2005)

## Referanser


## Eksterne lenker
* 
* The Spectacle – Myspace-side
* CrimethInc. – CrimethInc. hjemmeside
* Smart Patrol – Smart Patrol Rec. hjemmeside
Botulisme

**Botulisme** (nydannelse, latin: *botulus*, «pølse») er en alvorlig lidelse forårsaket av en nervegift laget av bakterien *[[Clostridium botulinum]]*.  Det finnes tre former for botulisme: matbåren botulisme, sårbotulisme, og barnebotulisme.

Bakterien *Clostridium botulinum* trives særlig i mat som oppbevares over tid (hermetiserte grønnsaker, salt kjøtt, pølser, spekeskinke, salt fisk med videre). En spesielt potent smittekilde i Norge er hjemmelagd rakfisk, hvor fiskekjøttet har blitt forurenset under produksjon av enten tarminnhold fra fisken selv, eller fra jord, hvor bakterien finnes naturlig. Siden rakfisk lages under kontrollert anaerob gjæring (uten oksygen) påvirker ikke dette bakterien, da den også er anaerob (lever uten oksygen). Rakfisk produseres også uten varmebehandling.

Bakterien produserer toksinet ved middels varme temperaturer, omkring 40 grader. Toksinet ødelegges ved høye temperaturer. En typisk risikosituasjon er store skinker som er kokt, som blir avkjølt over lang tid.

Botulisme kalles ofte for «pølseforgiftning» på norsk. Botulintoksinet hører til de sterkeste gifter som er kjent. Det har vært beregnet at 1 mg av et renset toksin kan drepe 1&nbsp;500 tonn marsvin, det vil si cirka 3 millioner dyr. 1 µg blir sett på som dødelig dose for et menneske. Fordi bakterien er sporedannende kan den overleve i mat som har vært utsatt for høy temperatur.  

Det finnes åtte forskjellige typer av bakterien, A til H. Symptomene på botulisme er lammelse av øyemusklene, tørrhet i munnen, svelgebesvær og talebesvær. I alvorlige tilfeller kan det være dødelig. Det kan gå noen timer til et døgn før symptomene melder seg.

Hos spedbarn er inntak av honning også en risikofaktor for botulisme.

## Referanser


## Eksterne lenker
* «Botulisme - veileder for helsepersonell», fra Folkehelseinstituttet
Sakristan

En **sakristan** er en person som har ansvar for driften av sakristiet i en kirke, og spesielt for å forberede til gudstjenester. Stillingen kan være lønnet eller ulønnet, og den kan innehas av både geistlige og legfolk. 

Sakristanen har ansvar for at paramenter, annet utstyr og liturgiske bøker er på plass og i god stand. I forbindelse med gudtjenester påligger det også et ansvar for at de rette tekster brukes og at rett liturgisk farge velges; dette er et ansvar som i stor grad deles med presten. 

I Den norske kirke er sakristanens oppgaver normalt fordelt mellom kirketjener og klokker. I Den ortodokse kirke er det vanlig at sakristanen er en diakon, og det kan ikke under noen omstendigheter være en kvinne.
Helgeland Sinfonietta

**Helgeland Sinfonietta** (etablert i Mosjøen den 17. april 1998) er et norsk orkester med ansvar for oppsetning av variert klassisk musikk på Helgeland.  Det er basert
ved Kulturverkstedet i Mosjøen.  Orkesteret ledes og drives av et styre med representanter for alle distriktsmusikergruppene på Helgeland, herunder Nesna, Mo i Rana, Brønnøysund og Mosjøen.  Organisasjonen samarbeider ellers med gruppene Vefsn-Ensemblet, KammeRana og Trio Nesna.
## Oppsetninger
Et utdrag av deres oppsetninger følger
**Vivaldis Gloria* , 1998
**Dagsvik Julekantate*, 1998
**Messias* av Händel, 2000
**Sigvald Tveit*,  bestillingsverk av til Petter Dass-dagene, 2001
**La Serva Padrona*, 2002
*Bjørn Andor Drage, *Heksemusikk*, 2003
**Cellox4*, 2004
*filmmusikk til stumfilmen «Markens Grøde», 2002-2006
*«Lytt på Nytt», 2005
## Eksterne lenker
* helgelandsinfonietta.no
Frode Nymo

**Frode Nymo** (født 27. november 1975 i Egersund), oppvokst i Valnesfjord utenfor Fauske, er en norsk jazzmusiker (saksofon), bror av jazzmusikeren Atle Nymo.  Han ble tidlig med i Bodø Big Band under lærer Henning Gravrok, og senere utdannet ved Jazzlinja (NTNU), der han og medstudenter etablerte Urban Connection med Spellemannprisen og to plateutgivelser som resultat.  Med broren har han plateutgivelser med Atle Nymo & Frode Nymo Quartet (2004).  Mottaker av Valnesfjords «Årets Oppmerksomhet» i 1997.

## Referanser


## Eksterne lenker
* frodenymo.com
* 
* Biografi fra Jazzbasen.
* Diskografi fra Jazzbasen.
Oahu

**Oahu**, eller **O’ahu**, er den tredje største og mest folkerike av øyene på Hawaii, og et eget fylke (county) på øygruppen. På Oahu ligger Hawaiis hovedstad Honolulu. Arealet er på 1&nbsp;547,88 kvadratkilometer mens befolkningen er på rundt 953 000. Som de andre øyene i Hawaii er Oahu vulkansk, og består av to vulkaner, Waiʻanae og Koʻolau.

Det japanske angrepet på Pearl Harbor, en amerikansk marinebase vest for Honolulu i 1941, markerte det amerikanske inntog i andre verdenskrig.

TV-serien *[[Lost]]* (2004-2010) ble spilt inn på Oahu.

## Referanser


## Eksterne lenker
*
CrimethInc.

**CrimethInc.**, også kjent som CWC («CrimethInc. Ex-Workers Collective» eller «CrimethInc Ex-Workers Ex-Collective»), er en desentralisert anarkistisk kollektiv av selvstyrte enheter i USA. CrimethInc. som oppsto på midten av 1990-tallet, opprinnelig som et hardcore fanzine *Inside Front*, og begynte å fungere som et kollektiv på 1996. De har siden da utgitt et mangfold av artikler og fanziner for anarkistbevegelsen og spredt plakater og bøker utgitt av dem selv.

Enheter knyttet til CrimethInc. har utgitt bøker, plater og organisert kampanjer over hele USA i kamp mot globalisering og representativt demokrati til fordel for radikale samfunnsorganisering. Mindre offentlige aksjonsgrupper har utført direkteaksjoner (inkludert brannstifting og datahacking), opprettet internasjonale sammenkomster og andre hendelser, satt i gang opptøyer og turnert med multimedia og framføringer eller musikaler bestående av musikk som anarchopønk. Kollektivet har fått nasjonal oppmerksomhet og akademisk interesse i USA, foruten også kritikk og lovprisning fra andre anarkister for deres aktiviteter og filosofi. CrimethInc. har en tilknytning til den nordamerikanske anarchopønkescenen grunnet til deres slektskap og forhold til utøvere innen sjangeren og grunnet utgivelsen av bladet *Inside Front*. Kollektivet har siden ekspandert til en samtidig antikapitalistisk bevegelse. Det finnes enheter utenfor USA, blant annet i Tsjekkia, Spania og latinamerikanske grupper.

## Referanser


## Eksterne lenker
* CrimethInc.
* «Rethinking CrimethInc.» — kritisk betraktning utgitt av *Anarkismo.net*
* Intervju med selvidentifisert CrimethInc. operert av Erika Ransom ved Bay Area Anarchist Bookfair
Ad Lib Jazzklubb

**Ad Lib Jazzklubb** ble etablert i Bodø i 1976, og er blant landets lengstlevende jazzklubber. Klubbens hovedformål er å fremme jazz og improvisert musikk i Bodø-området, og igjennom dette bidra til rekruttering og et mangfoldig musikktilbud for byens innbyggere.

«Ad lib» eller «ad libitum» er latin for «så mye man ønsker», og i musikalsk sammenheng betyr det at man får spille fritt så lenge man måtte føle for det. 

De fleste av jazzklubbens arrangementer finner sted på Sinus i Stormen Konserthus og på Piccadilly pub. Arrangement finner også sted på Beddingen kulturhus, utestedet Dama di, Craig Alibone, Store Studio, eller andre steder i Bodø. 

Ad Lib Jazzklubb holder Nordnorsk Jazzsenters hovedscene for jazzmusikk, de er medlem av Norsk jazzforum, og arrangerer ca. 30-35 konserter i året.

Klubben har tett samarbeid med jazzfestivalen Bodø Jazz Open.

Ad Lib har bl.a. vært ledet av Jan Ole Otnæs og Henning Gravrok. 

Daglig leder for klubben er Erik Johansen.

## Eksterne lenker
* 
* 
*
Harald Haugen (bokhandler)

**Harald Jostein Haugen** (født 19. november 1941 i Volda, død 2. juni 2016) var en norsk bokhandler, som gjennom butikken Haugen Bok i hjembygda var primus motor for boksalg per postordre og på Internettet.

Av utdanning hadde Haugen handelsskole og bokhandlerskolen (1961). I 1965 overtok han farens bokhandel, som denne hadde drevet i Volda siden 1929. Da Haugen følte behov for å utvide markedet utover det reint lokale, begynte han med salg av bøker – hovedsakelig verker – per postordre, og fra 1978 ble dette en vesentlig del av virksomheten. Firmaet annonserte i aviser og tidsskrifter og etter hvert også i fjernsyn. I 1998 tok Haugen Bok som en av de første i Norden i bruk Internettet som salgskanal, også det med stor suksess. I 2009 ble den regulære bokhandeldriften avviklet.

Haugen trakk seg tilbake fra ledelsen av firmaet fra 2007.

## Referanser


## Eksterne lenker
* Haugenbok.no
Marek Woloszyn

**Marek Andrzej Wołoszyn** (født 1963) er en polsk-norsk illustratør, designer og kunstskribent.

Marek Wołoszyn har utdannelse fra kunstakademiet i Krakow, Akademia Sztuk Pięknych im. Jana Matejki w Krakowie, der han studerte grafikk hos professor Andrzej Pietsch, animasjon hos professor Jerzy Kucia og maleri hos professor Zbysław Marek Maciejewski. Han har illustrert flere bildebøker i Norge. Han har tidligere arbeidet med *SIRKEL – teknisk kunstmagasin* for Kunstnernes eget materialutsalg (KEM) i Oslo.  

Marek Woloszyn kom til Norge tidlig på 1990-tallet. Han er gift med illustratøren Hilde Kramer. De bor på Enebakkneset i Akershus. 

## Bibliografi
;Billedbøker 
* (1991): ''Gratulerer med dagen Bjarne Betjent'' (tekst av Eyvind  Skeie)
* (1993): *Hund får besøk* (tekst av Cecilie Løveid)
* (1993): *Herr Blaas vakre verden* (tekst av Arild Nyquist) 
* (1994): *Men jeg drømte det, jo!* (tekst av Dag Larsen) 
* (1993): *Frosken og sjiraffen* (tekst av Thorvald Steen) 
* (1994): * Da frosken og sjiraffen skulle stupe kråke* (tekst av Thorvald Steen) 
* (1995): *Frosken og sjiraffen og stillheten* (tekst av Thorvald Steen) 
* (1996): *Eventyret om [[Wolfgang Amadeus Mozart|Mozart]]* (tekst av Minken Fosheim)
* (2004): *Kongen som var redd for lyset* (tekst av Marit Ihle) 

## Priser
* (1996): Kulturdepartementets billedbokpris for *Eventyret om [[Wolfgang Amadeus Mozart|Mozart]]* 

## Referanser
Sandro Grande

**Sandro Grande** (født 29. september 1977) er en kanadisk midtbanespiller i fotball. Han ble kjøpt til Molde Fotballklubb før 2006-sesongen. Han har tidligere spilt for Viking i Norge, samt for lag i Canada og Italia.

Han pådro seg en kneskade i en eliteseriekamp for Molde i 2006, og var skadet i hele 2007-sesongen. I 2008 ble han fristilt fra kontrakten med Molde. Han fikk med seg totalt 14 kamper i 2006-sesongen, ingen i 2007 og 2008.

## Referanser


## Eksterne lenker
*
Golden Globe

**Golden Globe** er en amerikansk prisutdeling for film og fjernsyn, som årlig finner sted under en formell middag. Prisutdelingen har siden 1944 vært arrangert av Hollywood Foreign Press Association (HFPA), og er en viktig del av filmindustriens «prisutdelingsårstid», som hvert år toppes av Oscarutdelingen. 

Utdelingen av Golden Globe-prisene har siden 1996 blitt sendt på NBC, og er vanligvis den tredje mest sette fjernsynssendte prisutdelingen hvert år, bak Oscar og Grammy.

Utdelingen finner sted tidlig på året, basert på stemmer fra 86 journalister bosatt i Hollywood og med tilknytning til media utenfor USA.

Utvelgelsen for Golden Globe-prisene begynner 1. oktober.

Cecil B. DeMille-prisen er en ærespris til spesielt talentfulle skuespillere som har utmerket seg. Cecil B. DeMille var en av de mest suksessfulle filmskaperne gjennom første delen av 1900-tallet. Han var også den første som mottok prisen i år 1952.

Hvert år blir det bestemt en som skal være Miss/Mr. Golden Globe. Det er ofte døtre og sønner av godt kjente kjendiser som blir plukket ut.

## Utdelinger
*Den 81. Golden Globe-utdelingen for året 2024

*Den 80. Golden Globe-utdelingen for året 2023

*Den 79. Golden Globe-utdelingen for året 2022

*Den 78. Golden Globe-utdelingen for årene 2020 og 2021

*Den 77. Golden Globe-utdelingen for året 2019

*Den 76. Golden Globe-utdelingen for året 2018
*Den 75. Golden Globe-utdelingen for året 2017
*Den 74. Golden Globe-utdelingen for året 2016
*Den 73. Golden Globe-utdelingen for året 2015
*Den 72. Golden Globe-utdelingen for året 2014
*Den 71. Golden Globe-utdelingen for året 2013
*Den 70. Golden Globe-utdelingen for året 2012
*Den 69. Golden Globe-utdelingen for året 2011
*Den 68. Golden Globe-utdelingen for året 2010
*Den 67. Golden Globe-utdelingen for året 2009
*Den 66. Golden Globe-utdelingen for året 2008
*Den 65. Golden Globe-utdelingen for året 2007
*Den 64. Golden Globe-utdelingen for året 2006
*Den 63. Golden Globe-utdelingen for året 2005
*Den 62. Golden Globe-utdelingen for året 2004
*Den 61. Golden Globe-utdelingen for året 2003
*Den 60. Golden Globe-utdelingen for året 2002
*Den 59. Golden Globe-utdelingen for året 2001
*Den 58. Golden Globe-utdelingen for året 2000

## Eksterne lenker
*
Petter Dass-dagene

**Petter Dass-dagene** (etablert i Alstahaug 1983) er en norsk kulturfestival, arrangert annethvert år. Det har gjennom årene blitt arrangert Petter Dass-fokuserte litteraturseminar, teater, jazzcruise, konserter, utstillinger og fjelltur på Sju søstre.

Hver festival har ofte et overordnet tema som knyttes til et hovedarrangement. Tidligere har noen av temaene og -arrangementene vært:
* 1989: 300 år siden Petter Dass ble innstiftet som sogneprest.
* 1995: Urfremføring av konsertproduksjonen *Vær hilset!* av Ola Bremnes.
* 1997: 350-årsjubileum for Petter Dass' fødselsdag.
* 1999: Feiring av 800-årsjubileet til «triangelkirkene» på Helgeland, nemlig Herøy kirke, Alstahaug kirke og Dønnes kirke.  
* 2003: Fremføring av David Monrad Johansens verk, *Nordlands Trompet*.  
* 2005: Fremføring av *Messe for en såret jord* av Ketil Bjørnstad og Erik Hillestad. 
* 2007: 300-årsjubileum for Petter Dass' død og feiring av det nybygde Petter Dass-museet (åpningen skulle opprinnelig finne sted under festivalen, men måtte utsettes til 20. oktober samme år).

I 2009 ble det et opphold i avviklingsfrekvensen som siden 1983 hadde vært annet hvert år, og det ble i stedet arrangert festival i juni 2010. Dette skyldtes at eierskapet til festivalen ble overført fra Alstahaug kommune til Helgeland Museum avd. Petter Dass-museet. Festivalen i 2010 var den første hvor det nybygde Petter Dass-museet var hovedarena for flertallet av arrangementene.

## Eksterne lenker
* Om Petter Dass-dagene på Petter Dass-museets hjemmesider
Grenader

**Grenader** har flere betydninger:

* Grenader (infanterist), en stormsoldat for beleiringsoperasjoner.
* Grenader (Norge), en vervet soldat i den norske hæren og luftforsvaret.
* Grenader, soldat som kaster håndgranater.
Folkedemokrati

**Folkedemokrati** er en pleonastisk betegnelse som ble tatt i bruk etter 2. verdenskrig for å betegne landene i sovjetiske innflytelsessfæren i Øst-Europa. I henhold til marxistisk teori er kommunismens lavere stadium, også kalt sosialismen, bare mulig å realisere gjennom at arbeiderklassen gjennom sine politiske institusjoner tar makten. Med unntak av i Jugoslavia og Albania hadde imidlertid kommunistpartiene kommet til makten gjennom at sovjetiske styrker hadde drevet ut den tyske okkupantmakten. Dette skapte en motsetning – på den ene siden var det kommunistiske partier som satt med makten, på den andre siden hadde det ikke funnet sted noen sosialistisk revolusjon. Løsningen på denne motsetningen ble folkedemokratiet.

Slik forklarte den ungarske kommunistiske veteranen Eugen Varga begrepet i 1947: «Den sosiale strukturen i disse statene er ulik alt det vi har sett tidligere; det er noe helt nytt i menneskehetens historie. Det er verken et borgerlig diktatur eller et proletarisk diktatur. Det gamle statsapparatet er ikke knust slik som i Sovjetunionen, men omorganisert ved hjelp av å trekke inn alle støttespillere for det nye regimet. De er ikke kapitalistiske stater i ordets tradisjonelle betydning. Men de er heller ikke sosialistiske stater. Basisen for deres overgang til sosialismen er gitt ved nasjonaliseringen av de viktigste produksjonsmidlene og ved statens essensielle karakter. De kan, ved å opprettholde det nåværende statsapparatet, gradvis gå over til sosialisme ved stadig å utvikle den sosialistiske sektoren som allerede eksisterer side om side med den vareproduserende sektoren (bonde og håndverker) og den kapitalistiske sektoren, som har tapt sin dominerende posisjon». I motsetning til klassisk marxistisk statsteori, som sier at staten først og fremst er et redskap for den herskende klasse, mente altså Varga at folkedemokratiene representerte en ny form for stat der en klasse var i ferd med å gi fra seg makten til en annen.

En annen fremtredende ungarsk kommunist, József Révai, uttalte i 1949 at «et folkedemokrati som ikke beveger seg i retning av sosialismen (…) mangler klarhet i forhold til problemene rundt utviklingen mot sosialisme». Derfor ble det etter hvert et behov for folkedemokratienes selvlegitimering at de kunne bevise denne utviklingen. Fra slutten av 1960-tallet begynte derfor flere av folkedemokratiene å omtale seg selv som sosialistiske stater. Begrepet *folkedemokrati* fortsatte imidlertid å figurere i offentlige kretser frem til omveltningene i 1989. Begrepet har senere også blitt tatt i bruk i andre land med regimer som omtaler seg selv som marxistiske.

Selv om begrepet *folkedemokrati* språklig skulle tilsi at land som titulerte seg som dette var utpregede demokratier var de preget av sentralstyring og ensretting. Ordet er en pleonasme fordi demokrati allerede inneholder ordet folk (på gresk), dvs. folkedemokrati betyr «folkefolkestyre».

## Referanser
Eöl

**Eöl**, alltid kalt *Mørkalv*, var i J.R.R. Tolkiens fiktive verden Midgard var en alv fra Beleriand, som levde i det første tidevervet.

Han var en av avarene (*de uvillige*) som bodde i skogen Nan Elmoth, formelt regnet som en del av Doriath. Han var en dyktig smed, og en venn av dvergene fra Nogrod og Belegost. Eöl *oppfant* galvorn, et svart metall av stor styrke og som var lett å smi, som han skapte om til rustninger som han brukte når han dro ut av skogen han bodde i. Han smidde også to sverd av metall fra en meteoritt, men måtte gi det ene sverdet, Anglachel, til Thingol som betalig for at Eöl fikk bo i Nan Elmoth. Det andre sverdet, Anguirel, behold han selv.

Han fanget *[[Aredhel]] Ar-Feiniel*, søsteren til Turgon, mens hun vandret gjennom hans skoger, og giftet seg med henne. Deres sønn var Maeglin. Eöl hatet Noldoene, og nektet derfor Aredhel og Maeglin å lete etter deres slekt. Aredhel og Maeglin dro siden til Gondolin, og stjal Anguirel fra ham, og fulgte etter dem. Da han ikke fikk lov å dra derfra med Meaglin, prøvde han å drepe sønnen i stedet for. Men han endte opp med å drepe Aredhel, og for denne handlingen ble han henrettet.

## Andre versjoner av legendariet
I boka *[[Silmarillion]]* er Eöl framstilt som en Sindarin alv med et uspesifisert slektskap med Elwe Thingol, men i de svært sene skriftene til Tolkien (spesifisert: *Quendi and Eldar*, som er utgitt i *[[The War of the Jewels]]*) viser det seg at Tolkiens senere syn på Eöl var at: Eöl var en Avar som nedstammet fra den samme *klanen* som Noldoene (*Tatyar* klanen), men at Eöl hatet sine slektninger i Valinor. Eöls kjærlighet til smedkunsten, og han vennskap med dvergene, stemmer overens med Tolkiens syn på Noldoene, som også er beskrevet som *dvergevenner* i det første og andre tidevervet.
Yr

**Yr** er lett, rolig nedbør. Dråpestørrelsen er lavere enn hos regn, med en gjennomsnittsdiameter på 0,5&nbsp;mm. Yr kan være forårsaket av lavtliggende haugskyer, men forbindes gjerne med tåkeskyer.

Underkjølt regn er underkjølte dråper som lander på overflater med temperaturer under frysepunktet og raskt fryser til is.

## Referanser
Nord-Norgesmesterskap i fotball

**Nord-Norgesmesterskapet i fotball** ble arrangert i perioden 1929&ndash;1969. Mesterskapet, som var i regi av klubbene i Nordland, Troms og Finnmark, ble arrangert fordi klubbene hverken fikk delta i Norgesmesterskapet i fotball eller hadde anledning til å kvalifisere seg til den øverste divisjonen.

Etter at de nordnorske klubbene fikk delta i Norgescupen fra 1963 mistet turneringen noe av interessen. Imidlertid ble nordnorske klubber ikke invitert til å delta i seriespill i den øverste norske divisjonen før sesongen 1973. Først etter sesongen 1979 ble det like kvalifiseringsregler for nordnorske og sørnorske lag til den øverste divisjonen i Norge.

## Vinnere

## Antall mesterskap
*9: FK Mjølner (Mjølner og Narvik/Nor ble slått sammen i 1997 og har til sammen 13 mesterskap)
*9: FK Bodø/Glimt
*9: Harstad Idrettslag
*4: Narvik/Nor
*3: Tromsø Idrettslag 
*1: IF Fløya

## Se også
*Eliteserien i fotball
*Maratontabell Eliteserien i fotball
*NM i fotball for herrer

## Eksterne lenker
* The Rec.Sport.Soccer Statistics Foundation: Northern Norway cup finals (1929–1969)
Kaliumcyanid

**Kaliumcyanid** eller **cyankalium** er et hvitt pulver (krystaller) med en lukt av bitre mandler. Det har kjemisk formel KCN.

Det er et svært giftig stoff som ved inntak forårsaker øyeblikkelig lammelse av åndedrettsfunksjonen. Giften ble benyttet i selvmordsampuller av nazister og allierte agenter under andre verdenskrig. Når det blandes med en syre dannes det hydrogencyanid, noe som skjer i magesekken der det finnes saltsyre. Det ble benyttet ved henrettelse av fanger i amerikanske fengsler.

For mennesker er dødelig dose kaliumcyanid ca. 0,1 gram.

Cyanidforgiftning kan gi symptomer som slapphet, hodepine, forvirring, angst, kvalme, oppkast, respirasjonssvikt, kramper og tilslutt død. Cyanid hemmer enzymet cytokromoksidase og blokkerer siste ledd i respirasjonssyklusen. Bindigen mellom cytokromoksidase og cyanidionet hindrer transport av elektroner til oksygen, noe som hindrer elektrontransportkjeden. Cellene kan derfor ikke lenger produsere ATP. Hjertet og sentralnervesystemet er spesielt sårbart. Motgiften for cyanidforgiftning er amylnitritt eller natriumnitritt (E250) som frigjør cyanid-ionet.

Kaliumcyanid kan fremstilles i laboratoriet ved å blande saltene kaliumheksacyanoferrat og kaliumkarbonat, og deretter varme opp denne blandingen til saltenes smeltepunkt. I flytende tilstand vil saltene reagere med hverandre og danne kaliumcyanid og grunnstoffet jern.

## Referanser
Ragnvald Vaage

**Ragnvald Vaage** (født 29. april i Kvinnherad 1889, død 1966) var en norsk forfatter og gårdbruker. Vaage ble født og bodde på Våge på Sunde i Kvinnherad.

Han gikk på Voss folkehøgskole 1906, ble grundtvigianer av livsholdning og var knyttet til ungdomslagsbevegelsen som taler. Det meste av livet drev han hjemgården, en virksomhet med knappe marginer og lite overskudd. 

Vaage utga 20 bøker gav mellom 1912 og 1965: syv diktsamlinger, barnebøker, romaner, fortellinger og noveller. I dag huskes han best for barnebøkene, og barnebokdebuten *Gutane paa Tedneholmen* (1923) er den som oftest trekkes frem. Hovedpersonen Torvall er 12 år gammel, og brytes mellom barndom og voksenliv i et trangt bygdemiljø. Hans forsøk på å bygge sin egen båt mislykkes.

Bøkene *Den forunderlege vegen* og *Den gode sumaren* er basert på forfatterens egen barndom. 

Ståle Kyllingstad laget en statue av Ragnvald Vaage som ble avduket ved broa på Sunde i 1979. Forfatteren Lars Amund Vaage og komponisten Knut Vaage er barnebarn av Ragvald Vaage. Knut Vaage har satt melodi til flere av bestefarens dikt, og Lars Amund Vaage skrev i 2020 romanen *Det uferdige Huset* som bygger fritt på farfarens liv.

## Bibliografi
* *Liv som strir* &ndash; (1912)
* *Bylgja* &ndash; (1913) 
* *Strengspel*  &ndash; (1914)
* *Gullbergland* &ndash; (1915) 
* *Gutane paa Tedneholmen* &ndash; (1923) 
* *Isløysing* &ndash; (1924) 
* *Paa botnen* &ndash; (1925)
* *Bø-karane* &ndash; (1928) 
* *Ættarjord* &ndash; dikt (1928) 
* *Porsvikfola* &ndash; (1930)
* *Mot stupe* &ndash; (1933) 
* *Mannsemne* &ndash; (1936)
* *Av jord er du komen*  &ndash; (1941) 
* *Den forunderlege* vegen &ndash; (1949)
* *Den vonde draumen* &ndash; (1953) 
* *Den gode sumaren* &ndash; (1955)  
* *Stivnakkane* &ndash; (1957)
* *Dikt i utval* &ndash; (1959)
* *Ola og Borken* &ndash; (1960) 
* *Sumarkveld ved fjorden* &ndash; (1962) 
* *Heim frå havet* &ndash; dikt (1965) 
* *På botnen* &ndash; noveller, posthumt (1989)

## Priser
* Melsom-prisen 1942 (sammen med Inge Krokann)
* Sunnmørsprisen 1953, for *Den vonde draumen*
* Kultur- og kirkedepartementets litteraturpris for barne- og ungdomslitteratur 1955, for *Den gode sumaren*

## Referanser


## Kilder
* Sonja Hagemann: *Barnelitteratur i Norge 1914-1970*, Aschehoug, Oslo, 1974 ss. 48-55
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
* *Festskrift til Ragnvald Vaage på 70 årsdagen 29. april 1959*. Oslo, 1959
Grenader (Norge)

**Grenader** (fra fransk *grenadier*, granatkaster) er en yrkestittel på vervede soldater ansatt i den norske Hæren eller Luftforsvaret. I Sjøforsvaret er motstykket til en grenader en matros.

Personell som har signert kontrakt med Forsvaret etter fullført førstegangstjeneste, kalles vervede. Vervede kan være inne til daglig tjeneste eller de kan stå på beredskap. En vervet som er ansatt i daglig tjeneste i Luftforsvaret eller Hæren, kalles «grenader». De er personell uten militær lederutdanning som tar en kontraktsbefestet ansettelse, ofte på mellom 3 og 5 år i en militær stilling. Vervede må derfor ikke forveksles med befal eller offiserer som må ha gått befalskolen, ev. også krigsskolen.

I de fleste  NATO-land finnes det såkalte underoffiserskorps som innebærer en egen karrierestige parallelt med offiserers. Norges forsvar har et spesialistkorps, der de ansatte må bruker de gamle stabsgradene ( av noen kalt underoffisergrader).

I  likhet med menige og korporaler vil grenaderer til sammenlikning falle inn under denne samlekategorien.

I andre land praktiseres sjelden grenader som grad. Mer vanlig er at grenader der er en type soldat, slik som maskingeværskytter eller liknende. En grenader er da gjerne en tyngre utstyrt soldat.

Norske grenaderer og deres forhold reguleres av Forsvarets personellhåndbok del D.

## Se også
* Militære grader
* Grenader (infanterist)

## Eksterne lenker
* Forsvarets Personellhåndbok, Del D, Forvaltning av grenaderer og matroser
Pedro Almodóvar

**Pedro Almodóvar** (født 25. september 1949 i Calzada de Calatrava, Ciudad Real i Spania) er en spansk filmregissør og manusforfatter. Han er kjent for å fortelle spanske hverdagshistorier med bisarre innslag og rollefigurer på en varm og underholdende, sensuell og rytmisk måte. 

## Filmer
### Spillefilmer
* 1980: *Pepi, Luci, Bom y otras chicas del montón* 
* 1982: *Lidenskapens labyrint* (*Laberinto de pasiones*) 
* 1983: *Mørkets søstre* (*Entre tinieblas*) 
* 1984: *[[Hva har jeg gjort for å fortjene dette?]]* (*¿Qué he hecho yo para merecer esto?*)
* 1986: *Kjærlighetens matadorer* (*Matador*) 
* 1987: *Begjærets lov* (*La Ley del deseo*) 
* 1988: *[[Kvinner på randen av nervøst sammenbrudd]] * (*Mujeres al borde de un ataque de nervios*) 
* 1990: *[[Bind meg, elsk meg!]]* (*¡Átame!*)
* 1991: *Høye hæler* (*Tacones lejanos*) 
* 1993: *Kika* 
* 1995:* [[Min hemmelige blomst]]* (*La Flor de mi secreto*) 
* 1997:* [[Live Flesh]] *(*Carne trémula*)
* 1999: *[[Alt om min mor]] *(*Todo sobre mi madre*) 
* 2002: *[[Snakk til henne]]* (*Hable con ella*)
* 2004: *[[Dårlig oppdragelse]] (La Mala educación)*
* 2006: *[[Å vende tilbake (2006)|Å vende tilbake]] (Volver)*
* 2009: *[[Brutte omfavnelser]] (Los abrazos rotos)*
* 2011: ''Under huden'' (*La piel que habito)*
* 2013: *Amorøse passasjerer (Los amantes pasajeros)*
* 2016: *[[Julieta]]*
*2019: *[[Smerte og ære]] (Dolor y gloria)*
*2021: *Parallelle mødre* (*Madres paralelas*)
*2024: La habitación de al lado

### Kortfilmer
* 1974: *Dos putas, o historia de amor que termina en boda*
* 1975: *El Sueño, o la estrella*
* 1975: *Homenaje*
* 1975: *La Caída de Sódoma*
* 1975: *Blancor*
* 1976: *Sea caritativo*
* 1976: *Muerte en la carretera*
* 1977: *Sexo va, sexo viene*
* 1978: *Salomé*
* 1978: *Folle... folle... fólleme Tim!*

## Referanser


## Eksterne lenker
*
Boligsparing for ungdom

**Boligsparing for ungdom** (**BSU**) er en spareordning som tilbys av de fleste banker i Norge. Med BSU opprettes en egen konto i en bank hvor beløpene som settes inn gir skattefordeler. Rentebetingelsene på BSU-kontoen er normalt betydelig gunstigere enn dem banken tilbyr for vanlige høyrente- og sparekonti. I mange tilfeller er BSU-renten til og med bedre enn boliglånsrentene. 

## Mer om ordningen
Tjenesten er begrenset på følgende måter:
* Maksimalt innskudd per år er satt til kr 27 500 fra og med inntektsåret 2021. Tidligere årlig grense var kr 24 000 (2014), kr 20&nbsp;000 (2009) og kr 15 000 før dette.
* Maksimalt innskudd totalt som gir skattefordeler, er økt til kr 300 000 for inntektsåret 2016. Tilhørende skattebesparelse ved å spare kr 300 000 er 60 000 kroner. Man kan trekke fra inntil kr 5 500 årlig på skatten. 
* Man kan spare på BSU til og med det året man fyller 33 år. Det er ingen tilsvarende nedre aldersgrense for opprettelse av BSU-konto, men man får skattefradrag først når man har inntekt.
* Sparebeløpet kan kun brukes til kjøp av bolig eller nedbetaling av boliglån. Midlene kan også benyttes til enkelte andre boligformål, slik som oppussing av egen bolig, påbygging eller annet vedlikehold av boligen. Ved tvil bør man alltid forhøre seg med banken før midlene fristilles. Hvis pengene brukes på noe annet, må den samlede skattefordel som er oppnådd gjennom hele spareperioden (potensielt kr 60&nbsp;000), tilbakebetales ved neste skatteoppgjør.
* Avtale om BSU kan kun inngås én gang.
* BSU-avtalen må inngås *før* kjøpet av bolig finner sted

Selv om avtale om BSU kun kan inngås én gang, betyr ikke det at man ikke kan bytte bank. BSU-kontoen blir flyttet over fra bank til bank, og man oppretter dermed ikke en ny konto.

Mange banker skrur ned den fordelaktige BSU-renten når kunden passerer 34 år.

## Referanser


## Eksterne lenker
* Fradrag for boligsparing for ungdom (BSU). Skatteetatens hjemmeside. (besøkt 6. august 2014) 
* Skatteloven § 16-10 om skattefradrag ved boligsparing for ungdom (BSU). Lovdata. (besøkt 6. august 2014)
Osj

**Osj** er den nest største byen i Kirgisistan, og administrasjonssenter i provinsen Osj. Her produseres silke og bomull, og byen er en av Sentral-Asias eldste, kjent fra 700-tallet. Osj har en etnisk blandet befolkning på rundt 281&nbsp;900 (i 2017) som består av kirgisere, usbekere og tadsjikere. 

Byen har internasjonal flyplass.

Osj ligger ved den historiske Silkeveien.

## Referanser


## Eksterne lenker
*
Petra Behle

**Petra Behle** (født **Schaaf**; født 1969 i Offenbach am Main) er en tysk tidligere skiskytter.

## Merittliste

### [[OL-medaljører i skiskyting|OL]]
* Albertville 1992: Sølv på stafetten
* Lillehammer 1994: Sølv på stafetten
* Nagano 1998: Gull på stafetten

### [[VM i skiskyting|VM]]
* Chamonix 1988: Gull på 5&nbsp;km
* Feistritz 1989: Gull på 15&nbsp;km
* Lahtis 1991: Gull på 15&nbsp;km
* Novosibirsk 1992: Gull i lagkonkurransen
* Borovec 1993: Gull på 15&nbsp;km
* Antholz 1995: Gull på stafetten
* Ruhpolding 1996: Gull på stafetten, gull i lagkonkurransen
* Brezno-Osrblie 1997: Gull på stafetten

## Referanser


## Eksterne lenker
* 
* Resultatoversikt hos IBU
O-skjell

**O-skjell** eller **hesteskjell** (vitenskapelig navn *Modiolus modiolus*) er et skjell som tilhører en annen slekt enn blåskjell (*Mytilus edulis*). De ligner blåskjell, men lever noe dypere enn disse da de ikke tåler å ligge tørt ved lavvann, slik blåskjell gjør. O-skjell er også noe større, og brukes ofte til agn.  De er også spiselige.

## Referanser


## Eksterne lenker
*
Leira (Hjørundfjord)

**Leira** er en liten bygd i Volda kommune på Sunnmøre. Det ligger mellom de to nabobygdene Viddal og Bjørke, i enden av Hjørundfjorden. Pr. dags dato bor det 16 personer på Leira. Disse livnærer seg hovedsakelig av gårdsbruk, men mange har også andre jobber ved siden av. Nærmeste tettsted, Volda, ligger 45 minutter med bil fra Leira.

2020 ble bygda overført til Volda fra Ørsta kommune.

## Referanser
Veerse Gatdemningen

**Veerse Gatdemningen** (nederlandsk *Veerse Gatdam*) er demningen som stenger forbindelsen mellom den tidligere fjorden Veerse Gat og Nordsjøen. 27. april 1961 ble Veerse Gat forandret til Veerse Meer, en kunstig innsjø. Dette er den tredje av fjorten demninger som inngår i Deltaprosjektet (nederlandsk *Deltawerken*).

Demningen ble bygget for å beskytte deler av øyene Walcheren og Noord-Beveland i den nederlandske provinsen Zeeland mot springflo og ekstremt høyvann. Byen Veere ble avstengt fra Nordsjøen, og dens fiskerhavn ble flyttet til Colijnsplaat like før demningen var ferdig. Veerse Meer er i dag et populært sted for ulike vannsporter og lystbåter. Særlig brukes innsjøen av seilbåter og vindsurfere.

Veerse Gatdemningen er 2,8 km lang, og forbinder Walcheren og Noord-Beveland. Over demningen er riksvei 57 lagt, en av hovedforbindelsene mellom Walcheren og Zuid-Holland.

Konstruksjonen er dels et asfaltdekket dike som ble bygget over *Plaat van Onrust* («den urolige sandbanken») og dels over firkantede, hule betongkasser (caissons). Disse ble støpt i en dokk anlagt mellom Veere og Vrouwenpolder. Videre er caissonnene utstyrt med åpninger slik at de ikke hindret tidevannet mens demningen ble bygget. Først da demningen var ferdig ble lukene lukket, og dammen stengt.

## Eksterne lenker
* Deltawerken.com – Veerse Gatdemningen (engelsk, tysk)
Zwin

**Zwin** var en sjøarm i regionen Vest-Flandern, opprinnelig ved navn **Sincfala**. Den strakte seg fra Nordsjøen gjennom Nederland og Belgia til Brugge. Vannet ble til da en springflo satte en del av den flamske kysten under vann tidlig i det 12. århundre. Da vannet trakk seg tilbake hadde fjorden blitt til, med en munning på mer enn 6 km bredde. Frem til omtrent 1550 var den viktig for skipsfarten til og fra Brugge. To sjøslag har funnet sted her mellom franske og engelske tropper, et i 1213 og et under hundreårskrigen – 24. juni 1340. Engelskmennene vant begge slagene.

Mens den var åpen for ferdsel fungerte kirketårnene i Westkapelle og Knokke som fyrlykter for skip underveis til Damme.  Etter 1550 hadde Zwin slibbet igjen og blitt så grunn at den ikke lengre var farbar. Dette førte til at uthavner ble anlagt, fra Nordsjøen av Sluis, Mude (nå Sint Anna ter Muiden), Hoeke og Damme. I dag forbinder en kanal kalt *Groot Zwin* (no.: *Store Zwin*) Brugge med Oostende.

Av vannstanden var det da ikke mye igjen, kun en tidevannspøl på stranden. Den ligger på grensen mellom Nederland (Cadzand) og Belgia.

## Naturreservatet ''Het Zwin''
**Het Zwin** er et naturreservat på 1,75 km², hvorav 1,5km² i ved Knokke-Heist i Belgia og resten i den nederlandske kommunen Sluis. Det ble i 1952 av grev Léon Lippens utnevnt til naturreservat, det første i Belgia. Det har et rikt fugleliv (fortrinnsvis sjø- og vadefugler), med en liten fuglepark og en klekkestasjon for stork (lat. *Ciconia ciconia*). Takket være dette er Het Zwin et populært mål for fugle-elskere. Videre er reservatet kjent for en flora rik på planter som tåler salt, som for eksempel marrisp (lat.: *Limonium vulgare*).

Frem til Vlaamse Gemeenschap, ansvarlig for styret av den flamske delen av Belgia, tok over ansvaret for Het Zwin i 2005 var *Compagnie het Zoute* ansvarlig for  området. Vlaamse Gemeenschap satte seg som mål å gjøre reservatet større og å bremse gjenslibbingen. Fugleparken ble overtatt av den belgiske provinsen Vest-Flandern.

I dette området, og strendene rundt har man funnet 40 millioner år gamle haitenner (fossil).

## Referanser


## Eksterne lenker
*  (nederlandsk / fransk)
Dustin Runnels

**Dustin Patrick Runnels** (født 11. april 1969), bedre kjent som **Dustin Rhodes** og **Goldust**, er en amerikansk fribryter og jobber for tiden i WWE sin RAW divisjon. Han er i «Tag team» med halvboren Cody Rhodes. De har vært Tag Team Champions 1 gang sammen, og de kaller seg The BrotherHood.

Gjennom karrieren har Runnels vunnet mange mesterskap. I World Championship Wrestling har han vært United States Heavyweight Champion 2 ganger, World Six-Man Tag Team Champion 1 gang, og 2 ganger World Tag Team Champion. I World Wrestling Entertainment har han vært Intercontinental Champion 3 ganger, og utrolige 9 ganger Hardcore Champion. Han er også 1 gang World Tag Team Champion.

## Referanser


## Eksterne lenker
* 
* 
* 
*
Marta Breen

**Marta Breen** (født 1976) er en norsk sakprosaforfatter og journalist.  

Breen ble kjent da hun i 2006 skrev boken *Piker, vin og sang*, der hun setter fokus på en del kvinnelige artister og musikkgrupper opp gjennom historien, bl.a. Dandy Girls, som var Norges første jenteband. Hun utga boken fordi hun mente det hadde vært for lite fokus på jenter og jentegrupper i media opp gjennom historien. 

Breen har bakgrunn fra RadiOrakel. Hun har vært freelancejournalist i NRK, *[[Dagbladet]]* samt ''Kvinner og klær''. Hun er fast spaltist i *[[Dagsavisen]]*, hvor hun skriver om feminisme. 

Hun var leder for Norsk faglitterær forfatter- og oversetterforening (NFF) 2013-2018. 

Hun er datter av Elisabeth Breen og Arnstein Hølmebakk, og sønnedatter av forfatteren Sigbjørn Hølmebakk. 

## Bibliografi
* 2011: *Rosa streker, røde tall. Jakten på hva som feiler verdens beste helsevesen* (Forlaget Manifest)
* 2008: *[[Radka Toneff]] – hennes korte liv og store stemme* (Kagge Forlag) 
* 2006: *Piker, vin og sang: 50 år med jenter i norsk rock og pop* (Spartacus Forlag)
* 2014: *Født feminist: hele Norge baker ikke* (Gyldendal)
* 2015: *F-ordet. 155 grunner til å være feminist* (Manifest) sammen med Madeleine Schultz og Jenny Jordahl
* 2016: *Rumpefeiden* (Manifest) sammen med Jenny Jordahl
* 2016: *[[60 damer du skulle ha møtt|60 damer du skulle ha møtt: norsk kvinnehistorie for deg som har det travelt]]* (Manifest) sammen med Jenny Jordahl
* 2018: *Kvinner i kamp* (illustrert av Jenny Jordahl) (Cappelen Damm)
* 2018: *Kvinnekamp : Foreningen Skuld : Norges første bøllekurs* (Nasjonalbiblioteket)
* 2019: *Om muser og menn* (Spartacus Forlag)
* 2020: *Hvordan bli (en skandinavisk) feminist* (Cappelen Damm)
* 2021: *Patriarkatet faller* (illustrert av Jenny Jordahl) (Cappelen Damm)
* 2022: *Kvinnenes by* (Cappelen Damm) sammen med Helene Uri og Hilde Østby
* 2023: *Aasta Hansteen* (illustrert av Jenny Jordahl) (Cappelen Damm) 
* 2025: *Født fri* (illustrert av Sunniva Fluge Hole) (Cappelen Damm)

### Medforfatter
* 2005: *Norsk pop- og rockleksikon* (Vega forlag)
* 2003: *111 skiver vi elsker* (Dinamo)
* 1999: *Råtekst* (Aschehoug)

### Artikler
* «Tid for trans» (15. mai 2015) *Dagsavisen*

## Referanser


## Kilder
* Presentasjon av Marta Breen i Forfatterkatalogen på Forfattersentrums nettsider
* Forfatterbiografi og bibliografi på Cappelen Damms nettside 

## Eksterne lenker
* 
*
Kirkeverge

**Kirkevergen** er den øverste administrative lederen i et kirkelig fellesråd, som fins i hver kommune i Norge. Kirkevergen kan ansettes i heltids- eller deltidsstilling. Kirkeverge er en av de eldste norske profesjoner og oppstod rundt 1150. Stillingen er nevnt allerede i Frostatingsloven: «Det skal vera ombudsmann for kyrkjejordene innafor heradet og sokna som er den vitugaste, og som erkebispen peikar ut». 

Det har tidligere vært både tre- og fireårig kirkevergeutdannelse på høgskolenivå, men dette er avskaffet. 

En kirkeverge har ansvar for personal, økonomistyring, helse, miljø og sikkerhet, bygg- og gravplassforvaltning. Før den nye kirkeloven trådte i kraft 1. januar 1997 var den lokale forvaltningen av kirken en del av kommuneadministrasjonen, og kirkevergen var da etatssjef underlagt kommunens rådmann. 

Ved innføringen av kirkeloven i 1997 ble den lokale kirkepolitikk og -forvaltning innenfor gravplasser, personell, økonomistyring og byggdrift overført fra kommunen til det nye folkevalgte forvaltningsorganet kirkelig fellesråd. Organisasjonsformen "kirkelig fellesråd" regnes etter enhetsregisterets definisjoner som en del av kommuneforvaltningen, og kommunen er lovpålagt å underholde kirkelig fellesråd. En kirkeverge kan sidestilles med en kommunal rådmann ved at disse begge er øverste administrative leder for hvert sitt folkevalgte organ og rettssubjekt innenfor kommuneforvaltningen.

Flere steder betegnes stillingen som daglig leder, som også er det begrepet kirkeloven bruker om kirkevergestillingen. Enkelte steder brukes begrepet kirkesjef som har sin opprinnelse fra den tid kirkevergen var etatssjef i kommunen. Bortsett fra stillinger lønnet av staten gjennom Kirkerådet og bispedømmerådene, er Den norske kirkes stillinger lønnet av kirkelig fellesråd, og har dette som arbeidsgiver.

## Referanser
Norgesglass

**Norgesglass** er et fellesnavn på glasskrukker for hermetisering, sylting og annen konservering. Krukken har gjenger, glasslokk, gummipakning og en gjenget aluminiumsring som skrus til og presser lokket fast ned mot pakningen og gjør krukken lufttett. Når krukken fylles med varmt syltetøy, vil det skapes undertrykk under avkjøling slik at tettingen blir enda bedre. Innholdet kan også beskyttes mot påvirkning med å legge på et lokk av smeltet voks. Norgesglasset revolusjonerte lagring av mat i Norge.

Definisjonen på typen er «Norgesglasset», produsert fra ca. 1902 til 1978.

I 1898 ble de gamle norske glassverkene reorganisert under AS Christiania Glasmagasin. På Høvik ble det bygget ny ovn til presset bruksglas, Hurdal Glassverk var allerede lagt ned som vindusglassverk i 1895 og Drammen Glassverk var kjøpt opp i 1893 for å dekke opp for nedleggelsen av Hurdal Glassverk. Ingeniør Arne Ulstrup ble ansatt som ny direktør på Høvik Glassverk.

Før han tiltrådte stillingen, reiste han rundt i USA for å lære om amerikansk glassindustri. Han tok med seg en rekke modeller hjem, blant annet et sylteglass av typen «Kilner Jar». Hans Berg eksperimenterte med denne glasstypen ved Hadeland Glassverk og endret blant annet konstruksjonen av lokket. Sylteglassene ble deretter satt i produksjon, trolig på først som formblåste glass uten logo ved Høvik Glassverk. Først i 1906 ble teksten «Norge» preget på glasslokket, og fra 1908 også på skrå over korpus. På grunn av store lagervolum og overproduksjon av vindusglass ble sylteglassproduksjon flyttet til Drammen Glassverk for å utnytte produksjonskapasiteten i anlegget der. Dette ble en stor suksess og allerede i 1908 ble det produsert over  av sylteglasset «Norge» på Drammen Glassverk.

I *[[Aftenposten]]* omtales sylteglasset «Norge» første gang i en reklamerubrikk i juni 1906.

Produksjonen ble i 1948 satt bort på lisensproduksjon hos flaske- og emballasjeglassverket Moss Glassverk, der norgesglass ble produsert frem til 1978. Glasset finnes i minst seks forskjellige størrelser og er produsert i om lag 75 millioner eksemplarer.

Norgesglasset ble relansert i 2014 med endret lokkfunksjon i en serie «Norge»-produkter fra Hadeland Glassverk og Porsgrunds Porselænsfabrik.

## Kilner jar

Oppfinnelsen ble tatt fra det engelske Kilner jar, oppfunnet av Kilner-familien og produsert av John Kilner & Co, i Yorkshire.

Caleb Kilner oppfant Kilner jar. Sønnen John Kilner lagde selskapet John Kilner & Co glass company i 1842 og produserte mengder av glasset. Glassene ble kopiert og produsert av andre, og forretningsvirksomheten til Kilner-familien ble slått konkurs i 1937.

## Kilder
*Radioprogrammet «Norgesglasset» sin jubileumssending 27. august 2004
*Vel blåst! Christiania Glasmagasin og norsk glassindustri 1739-1989. Oslo., 1989, R.P.Amdam, T.J.Hanisch, I.E.Pharo
*Høvik Glassverk - Høvik Verk, Kulturutvalget, 1983, J.Jacobsen
*Aftenposten 26.juni 1906
*www.norgesglasset.no

## Eksterne lenker
* «Norgesglass» i Store norske leksikon